આ અંગે મળતી માહિતી અનુસાર સુરત જિલ્લાના પલસાણા તાલુકાનાં કડોદરા ખાતે આવેલ સિધ્ધી વિનાયક એપાર્ટમેંટમાં હરિહર પાર્કમાં રહેતા ધર્મેશભાઈ દેવતાદિન તિવારી તેમની પત્ની કલ્પનાબેન તથા છોકરો ગૌરવ સાથે રહે છે. ગત 20મી જૂનના રોજ રાત્રિના સમયે આ પરિવાર સૂતું હતું ત્યારે કોઈ અજાણ્યા ચોર બિલ્ડીંગની પાછળના ભાગે આવેલ ઘરની બારીની ગ્રીલ ખોલી નાંખી બે મોબાઈલ કિંમત રૂપિયા 10 હજાર તેમજ પેન્ટના ખિસ્સામાંથી 17 હજાર રૂપિયા રોકડા ચોરી કરતો હતો ત્યારે અવાજ આવતા કલ્પનાબેન જાગી ગયા હતા. અને ચોર ચોરની બૂમો પાડતા એક અજાણ્યો યુવાન જેને શરીરે બનિયાન તેમજ ફીટીંગ પેન્ટ પહેરેલો હતો તે 27 હજાર રૂપિયાની મત્તાની ચોરી કરી ભાગી છૂટ્યો હતો. ઘટના અંગે કડોદરા પોલીસે ગુનો નોંધી આગળની તપાસ હાથ ધરી છે.